google/wiki40b huggingface dataset:
ऐडीज़ मर्सिडीज

ऐडीज़ मर्सिडीज क्यूबा की मशहूर पॉप और विश्व संगीत गायिका हैं। वह जर्मनी तथा स्पेन में निवास करती हैं।
पण्डित

पण्डित (पंडित) का अर्थ है विद्वान या अध्यापक से है, विशेषकर वह जो संस्कृत और हिंदू विधि, धर्म, संगीत या दर्शनशास्त्र में दक्ष हो। अपने मूल अर्थ में 'पण्डित' शब्द का तात्पर्य हमेशा उस हिन्दू ब्राह्मण से लिया जाता है जिसने वेदों का कोई एक मुख्य भाग उसके उच्चारण और गायन के लय व ताल सहित कण्ठस्थ कर लिया हो।

धर्म

पण्डितों अथवा पुजारियों को निजी एवं सार्वजनिक यज्ञों व अन्य कर्मकाण्डों में वेद मन्त्रोच्चार के लिये बुलाया जाता है और इसके एवज़ में उन्हें दान-दक्षिणा देकर विदा किया जाता है। इस प्रकार के मन्त्रोच्चार का प्रयोजन शान्त मन से उसे सुनते हुए श्रोता की आध्यात्मिक उन्नति के साथ उस कार्य के वातावरण को जीवन्त करना होता है। अधिकतर पण्डित आध्यात्मिक कारणों से शाकाहारी ही होते हैं क्योंकि साधारणतया शरीर और मन से स्वयं को पवित्र रखना उनसे अपेक्षित होता है।पण्डित कोई जाति नहीं है

'पण्डित' उपनाम

पण्डित उपनाम जो अधिकतर कश्मीरियों में पाया जाता था, अब सारे भारत में पाया जाता है। यद्यपि यह उपनाम अधिकतर (99%) हिन्दुओं में ही पाया जाता है तथापि इस उपनाम का प्रयोग होना कश्मीर, महाराष्ट्र, दिल्ली, उत्तर प्रदेश, मध्यप्रदेश और बिहार में भी होता है। बिहार (भारत) के क्षेत्रों में मिट्टी की वस्तुएँ बनाने वालों को भी पंडित कहा जाता है। हिंदी में उन्हें कुम्हार कहा जाता है। वे भट्ट, पुरोहित और राजपुरोहितऔर रावल के नाम से भी जाने जाते हैं।

संगीत

आज भारत में 'पण्डित' एक सम्मान सूचक शब्द है जो किसी क्षेत्र में विशेषज्ञता (विशेषतः शास्त्रीय संगीत) के लिए दिया जाता है। इसका प्रयोग हिन्दू पुरुष व्याख्याता तक सीमित है। मुस्लिम पुरुष संगीतकारों को 'उस्ताद' की उपाधि दी जाती है और 'विदुषी' और 'बेग़म' शब्दों का प्रयोग हिन्दू और मुस्लिम महिला व्याख्याता के लिए किया जाता है।
पण्डित शब्द का प्रयोग व्यक्ति के नाम से पूर्व किया जाता है ठीक उसी प्रकार जैसे शब्द 'मैस्ट्रो' का कभी किया जाता था। उदाहरणों में पण्डित रवि शंकर, पण्डित डी.वी. पलुस्कर, पण्डित भीमसेन जोशी, पण्डित जसराज और पण्डित मल्लिकार्जुन बी मंसूर शामिल हैं।

अन्य

भारत के उच्चतम न्यायालय में उच्चतम न्यायालय के पण्डित की शैली का विधि अधिकारी होता था जो हिन्दू विधि के बिन्दुओं पर अंग्रेज़ न्यायाधीशों को परामर्श देता था। इस प्रथा को १८६४ में बन्द कर दिया गया क्योंकि न्यायाधीशों ने हिन्दू विधि में कार्य हेतु कुछ अनुभव प्राप्त कर लिया था और विकसित हो चुके 'केस विधि भंडार' का उपयोग शुरू कर दिया था। इससे दो वर्ष पूर्व १८६२ में उच्च न्यायालय की संस्था ने भी उनका आधिकारिक प्रयोग कम कर दिया था। 
पण्डित शब्द का प्रयोग उन भारतीय सर्वेक्षकों के लिये भी किया गया जिन्होंने १९वीं शताब्दी में ब्रिटिश राज की आवश्यकता की पूर्ति हेतु उत्तर भारत के क्षेत्रों का अन्वेषण किया था।

पश्चिम में पण्डित

पश्चिम में पण्डित शब्द का प्रयोग किसी विधा के एक दक्ष, विशेषज्ञ व्यक्ति के रूप में भी किया जाता है। उदाहरण के लिये प्रोग्रामिंग पण्डित, मार्केटिंग पण्डित आदि।
शूकर इन्फ्लूएंजा

सूअर में

सूअरों में इन्फ्लूएंजा संक्रमण के कारण ज्वर, सुस्ती, छींक, खाँसी, साँस लेने में कठिनाई और भूख की कमी हो सकती है। कुछ मामलों में यह संक्रमण गर्भपात का कारण बन सकता है। हालांकि आमतौर पर मृत्यु सिर्फ 1-4% मामलों में ही होती है। यह संक्रमण सूअर का वजन घटा और विकास को प्रभावित कर सकता है जो इनके पालको के आर्थिक नुकसान का कारण बन सकता है। संक्रमित सूअर का वजन 3 से 4 सप्ताह की अवधि के दौरान ५ से ६ किलोग्राम तक घट सकता है।

वर्गीकरण

मानव इन्फ्लूएंजा के लिए उत्तरदायी, तीन वंशो के इन्फ्लूएंजा विषाणुओं में से दो, सूअरों में भी इन्फ्लूएंजा फैला सकते हैं, जिसमे से इन्फ्लूएंजा ए तो बहुत आम है पर इन्फ्लूएंजा सी यदा कदा ही पाया जाता है। अभी तक इन्फ्लूएंजा बी को सूअरों में नहीं देखा गया है। इन्फ्लूएंजा ए और इन्फ्लूएंजा सी के भीतर मनुष्य और सूअरों में पाये जाने वाले उपभेद भिन्न होते हैं हालांकि पुन:पृथक्करण (रीअसोर्टमेंट) के कारण उपभेदों में बड़े पैमाने जीन का स्थानांतरण देखा गया है चाहें यह सूअर, पक्षी या मानव प्रजाति में उपस्थित हो।

इन्फ्लूएंजा सी

इन्फ्लूएंजा सी विषाणु, मानव और सूअरों दोनों को संक्रमित करता है लेकिन इसका संक्रमण पक्षियों में नहीं होता। अतीत में भी इसका संचरण सूअरों और इंसानों के बीच हुआ है। उदाहरण के लिए, इन्फ्लूएंजा सी के कारण जापान और कैलिफोर्निया में बच्चों के बीच इन्फ्लूएंजा का कम प्रभावी प्रकार फैला था। अपनी सीमित परपोषी रेंज और आनुवंशिक विविधता की कमी के कारण इन्फ्लूएंजा सी मानव में महामारी का कारण नहीं बन पाया है।

इन्फ्लूएंजा ए

शूकर इन्फ्लूएंजा, इन्फ्लूएंजा ए के उपप्रकार एच1एन1,एच1एन2,एच3एन1,एच3एन2, और एच2एन3. के कारण होता है। पूरे विश्व में सूअरों में, तीन इन्फ्लूएंजा ए विषाणु उपप्रकार एच1एन1, एच3एन2 और एच1एन2 सबसे आम हैं।

पृष्ठभूमि

एच१एन१ स्पैनिश फ्लु से आया, जो १९१८ और १९१९ के दौरान फैली एक महामारी थी जिससे लगभग ५ करोड़ लोग मारे गए थे। जो वायरस स्पैनिश फ्लु से आया वह सूअरों में विद्यमान रहा। इसका संचलन २० वीं सदी के दौरान मनुष्यों में भी हुआ, यद्यपि यह वर्ष के उस समय होता है जब प्रतिवर्ष होने वाली महामारियाँ फैलती हैं, जिससे 'सामान्य' इंफ्लुएंजा और शूकर इंफ्लुएंजा में अंतर कर पाना कठिन है। हालांकि सुअरों से मनुष्यों में होने वाले संक्रमण के मामले बहुत विरल हैं और २००५ के बाद से अमेरिका में १२ मामले पाए गए हैं।

शूकर इंफ्लुएंजा कहाँ पाया जाता है

yahe == मनुष्यों में शूकर इंफ्लुएंजा 
यह शूकर के द्वारा मनुष्यों में फैला।
माइक ब्रायन

माइक ब्रायन (जन्म: 29 अप्रैल, 1978) एक प्रसिद्ध युगल टेनिस खिलाड़ी हैं।
विकोशिकीकरण

विकोशिकीकरण (अंग्रेजी:Decellularization डीसेल्यूलराइजेशन) प्रक्रिया में एक मृत अंग से कोशिकाओं को निकाल लिया जाता है, जिसके बाद उस अंग का सिर्फ प्रोटीन का ढांचा बाकी रहता है। इसके बाद इसकी जगह युवा कोशिकाओं को प्रत्यारोपित कर दिया जाता है।
इसका उदाहरण मिनेसोटा विश्वविद्यालय ने एक चूहे के हृदय में २००८ में विकोशिकीकरण कर के दिया था। हालाँकि यह अनुसंधान फिलहाल सूक्ष्म जीवों में ही किए गए हैं और अगले कई सालों तक मानवों में इस तरह का कोई प्रयोग किए जाने की संभावना नहीं है।
इस प्रयोग की सफलता भविष्य में बहुत महत्वपूर्ण हो सकती है। इससे यह आशा बलवती हो गयी है कि शरीर का कोई भी अंग- हृदय, यकृत, फेफड़ा, अग्नाशय आदि का कृत्रिम रूप से निर्माण किया जा सकेगा हैं और इस प्रकार अनेकों ऐसे रोगियों को की जान बचायी जा सकेगी जो अंग-दानकर्ताओं की अनुपलब्धता के कारण मर जाते हैं। इससे चिकित्सा-विज्ञान में एक नये युग का पदार्पण हो सकता है।
ट्रांसफॉर्मर तेल

परिणामित्र तेल या ट्रान्सफॉर्मर ऑयल (Transformer oil या insulating oil) का उपयोग ट्रान्सफार्मरों, उच्च वोल्तता के संधारित्रों, उच्च वोल्टता के स्विचों एवं सर्किट ब्रेकरों आदि में किया जाता है। ट्रान्सफॉर्मर तेल का विद्युत इन्सुलेशन का गुण उत्तम होता है जो उच्च ताप पर बना रहता है। इसके अलावा यह कोरोना रोकना, आर्किंग रोकना और शीतल करने का काम भी करता है। भी उत्तम बनाये रखता है।
ट्रान्सफॉर्मर तेल प्रायः खनिज तेल पर आधारित होता है किन्तु अन्य प्रकार से भी निर्मित तेलों के इंजीनियरिंग या/तथा पर्यावरणीय गुण बेहतर पाये गये हैं और वे लोकप्रिय हो रहे हैं।
दस धर्मादेश

दस धर्मादेश या दस फ़रमान (अंग्रेज़ी: Ten Commandments, टेन कमान्डमेन्ट्स​) इस्लाम धर्म,यहूदी धर्म और ईसाई धर्म के वह दस नियम हैं जिनके बारे में उन धार्मिक परम्पराओं में यह माना जाता है कि वे धार्मिक नेता मूसा को ईश्वर ने स्वयं दिए थे। इन धर्मों के अनुयायिओं की मान्यता है कि यह मूसा को सीनाई पर्वत के ऊपर दिए गए थे। पश्चिमी संस्कृति में अक्सर इन दस धर्मादेशों का ज़िक्र किया जाता है या इनके सन्दर्भ में बात की जाती है।
दिल का क्या कसूर

संक्षेप

शालिनी (दिव्या भारती) एक अमीर व्यापारी, राजेश सक्सेना, (सुरेश ओबेरॉय) की एकमात्र बहन है। वह अपने सहपाठी अरुण कुमार (पृथ्वी) के साथ प्यार करती है। लेकिन वह अरुण को इस बारे में नहीं बताती क्योंकि वह उसे पसंद नहीं करता है। वह सोचता है कि शालिनी एक बिगड़ैल समृद्ध लड़की है। राजेश शालिनी से कहता है कि अगर अरुण समाज में उनकी स्थिति के मुकाबले पहुंचता है तो तभी वह अरुण से शादी करेगी। शालिनी जानती है कि अरुण एक अच्छा गायक है क्योंकि वह अक्सर कॉलेज में गाता है। वह अपनी दोस्त मधु को एक संगीत / मंच उत्पादन कंपनी शुरू करने के लिए अपने पैसे का उपयोग करने के लिए कहती है और अप्रत्यक्ष रूप से अरुण को गायक बनने के लिए प्रोत्साहित करती है। वह अरुण कुमार के लिए गाने लिखना शुरू करती है (उन्हें कहीं और प्रकाशित किए बिना)। लेकिन गुमनाम रहते हुए। अरुण इन गीतों को श्री वर्मा नामक संपादक से प्राप्त करता है जो उसे बताते हैं कि ये गीत सीमा नामक एक लड़की द्वारा लिखे गए हैं (जो अज्ञात रहना चाहती है)। उसके गीतों के माध्यम से, अरुण एक छोटी अवधि में लोकप्रिय और अमीर हो जाता है। वह उससे मिलकर कृतज्ञता व्यक्त करना चाहता है। अरुण पत्रों के माध्यम से उससे बात करता है।
आखिरकार, शालिनी का भाई अपनी शादी (एक बहुत सफल) अरुण से करने के लिये तैयार है। लेकिन उसे जल्द ही पता चलता है कि अरुण ने प्रिंसिपल की बेटी मीना (सनम) से विवाह किया है। तब शालिनी अपने जीवन के बाकी हिस्सों के लिए अविवाहित रहने का फैसला करती है। उसका स्वास्थ्य धीरे-धीरे खराब हो जाता है और कुछ गंभीर विकारों के कारण उसे अस्पताल में भर्ती कराया जाता है। श्री वर्मा अरुण से कहते हैं कि सीमा अस्पताल में है और मरने वाली है। वह अस्पताल जाता है और उसे यह पता लगता है कि सीमा शालिनी के अलावा कोई नहीं है। वह अपनी पत्नी को शालिनी के बारे में बताता है और वे एक साथ अस्पताल जाते हैं, जहां अरुण प्रतीकात्मक रूप से शालिनी को अपनी पत्नी (मीना द्वारा प्रोत्साहित किये जाने पर) के रूप में स्वीकार करता है। लेकिन शालिनी जल्द ही दुनिया छोड़ देती है। गर्भवती मीना की बेटी का नाम शालिनी की याद में सीमा रखा जाता है।
चैत्र शुक्ल चतुर्थी

चैत्र शुक्ल चतुर्थी भारतीय पंचांग  के अनुसार प्रथम माह की चतुर्थ तिथि है, वर्षान्त में अभी ३५६ तिथियाँ अवशिष्ट हैं।
होल्स (फिल्म)

प्लाट

स्टेनली येल्नाट्स बुरा भाग्य द्वारा अपनाई है। गलत समय पर गलत जगह में हमेशा की तरह, वह एक अपराध वह वादा नहीं किया था के लिए जेल में कई महीनों के लिए सजा सुनाई गई थी। में कैंप ग्रीन लेक, वह और उसके साथी कैदियों: स्क्विड, आर्मपिट, ज़िग्ज़ग, मैग्नेट, एक्स-रे और जीरो रहे हैं मजबूर खतरनाक शिविर निदेशक और उनके सहयोगियों के द्वारा, मिस्टर सर और मिस्टर पेंदंसकी, छेद खुदाई "चरित्र का निर्माण।"
कोई नहीं जानता कि वास्तव में वे क्यों उन सभी छेद खोदना है और स्टेनली जल्द ही आश्चर्य है कि अगर वहाँ के लिए खुदाई करने के लिए कुछ नहीं था शुरू होता है। ..वह और उसके साथियों को एक साथ रहना और एक निर्देशक और उसके गुर्गे के कदम आगे रखना होगा अगर वे बाहर उनके साहसी भागने ले जाना चाहते हैं, रहस्य को सुलझाने और शाप को तोड़ने के पर येल्नाट्स परिवार...
मंगला नार्लीकर

जीवनी

नार्लीकर ने मुंबई विश्वविद्यालय से अध्ययन किया और १९६२ में बीए (मैथ्स) की डिग्री प्राप्त की और १९६४ में एमए (मैथ्स) में प्रथम रैंक के साथ चांसलर का स्वर्ण पदक भी जीता। उन्होंने १९६६ में प्रसिद्ध ब्रह्मांड विज्ञानी और भौतिक विज्ञानी जयंत नार्लीकर से विवाह किया। उनकी तीन बेटियाँ हैं, गीता, गिरिजा और लीलावती, जिनमें से सभी ने विज्ञान में करियर बनाया है; गीता कैलिफोर्निया विश्वविद्यालय, सैन फ्रांसिस्को में जैव रसायन की प्रोफेसर हैं और अन्य दो कंप्यूटर विज्ञानी में हैं।
१९६४ से १९६६ तक नार्लीकर ने टाटा इंस्टीट्यूट ऑफ फंडामेंटल रिसर्च, मुंबई के स्कूल ऑफ मैथमेटिक्स में एक शोध छात्र और अनुसंधान सहयोगी के रूप में कार्य किया है। १९६७ से १९६९ तक उन्होंने कैम्ब्रिज विश्वविद्यालय में स्नातक स्कूल में पढ़ाने का कार्य किया तो १९७४ से १९८० तक उन्होंने फिर से टाटा इंस्टीट्यूट ऑफ फंडामेंटल रिसर्च के गणित के स्कूल में कार्य किया। उन्होंने अपनी पीएच.डी. की उपाधि शादी के १६ साल बाद, बॉम्बे विश्वविद्यालय से गणित में प्राप्त की थी। डॉक्टरेट की उपाधि प्राप्त करने के बाद, उन्होंने १९८२-१९८५ तक स्कूल ऑफ मैथेमेटिक्स में पूल अधिकारी के रूप में टीआईएफआर के साथ काम करना जारी रखा। १९८२ से १९८५ तक उनका अध्यापन कार्य बॉम्बे विश्वविद्यालय में गणित विभाग में एम फिल वर्ग के लिए था। उन्होंने १९८९ से २००२ तक पुणे विश्वविद्यालय के गणित विभाग में भी कार्यरत रहीं।
नार्लीकर की रुचि के मुख्य क्षेत्र वास्तविक और जटिल विश्लेषण, विश्लेषणात्मक ज्यामिति, संख्या सिद्धांत, बीजगणित और टोपोलॉजी हैं।
जस्टिस पार्टी

यह बीसवीं सदी के आरंभ में उभरने वाले एक जाति आधारित आंदोलन को संचालित करने के लिए निर्मित संगठन थी। मद्रास में 1915-1916 के आसपास मंझोली जातियों की ओर से सी.एन. मुलियार, टी। एन, नायर और पी. त्यागराज चेट्टी ने जस्टीस आंदोलन की स्थापना की थी। इन मंझोली जातियों में तमिल वल्लाल, मुदलियाल और चेट्टियार प्रमुख थे। इनके साथ ही इसमें तेलुगु रेड्डी, कम्मा, बलीचा नायडू और मलयाली नायर भी सम्मलित थे। इनमें अनेक भूस्वामी और समृद्ध व्यापारी थे जिन्हें शिक्षा, सेना एवं राजनीति के क्षेत्र में ब्राह्मणों का वर्चस्व देखकर इर्ष्या होती थी। ब्राह्मण मद्रास प्रसिडेंसी में 3.2% थे किंतु 1912 में 55% डिप्टी कलक्टर, 72.6% जिला मुंसिफ ब्राह्मण ही थे। जस्टिस पार्टी को राजभक्ति के बदले में अपने सदस्यों के लिए नई नौकरियां और नई गतिविधियों में अधिक प्रतिनिधित्व की आशा थी।
ओमान के मुहाफ़ज़ात

ओमान के ११ बड़े प्रशासनिक क्षेत्रीय विभाग हैं जिन्हें मुहाफ़ज़ाह कहते हैं, यानि किसी राज्यपाल (मुहाफ़िज़) की हिफ़ाज़त या निगरानी में रखा गया क्षेत्र। इनका दर्जा लगभग भारत के प्रान्तों जैसा है। इन मुहाफ़ज़ात को आगे विलायतों में बांटा जाता है जिनका दर्जा लगभग ज़िलों जैसा है।
दामुड़हुदा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

दामुड़हुदा उपजिला बांग्लादेश के दक्षिण-पश्चिमी भाग में, खुलना विभाग के चुय़ाडांगा जिले में स्थित है।
बच्चन सिंह

बच्चन सिंह (जन्म: 2 जुलाई 1919 जौनपुर, मृत्यु: 5 अप्रैल 2008 वाराणसी) एक हिन्दी साहित्यकार, आलोचक एवं इतिहासकार थे। हिन्दी साहित्य में बच्चन सिंह की ख्याति सैद्धान्तिक लेखन के क्षेत्र में असंदिग्ध है।

जीवनी

बच्चन सिंह का जन्म 2 जुलाई 1919 को उत्तर प्रदेश के जौनपुर जिले के भदवार ग्राम में हुआ था। उन्होंने उदय प्रताप कॉलेज तथा काशी हिन्दू विश्वविद्यालय, वाराणसी से शिक्षा प्राप्त की। विभिन्न विश्वविद्यालयों में अध्यापन किया। नागरी प्रचारिणी सभा, वाराणसी की प्रबन्ध समिति के पूर्व सदस्य एवं पदाधिकारी रहे। नागरी प्रचारिणी पत्रिका का लगभग एक दशक तक अवैतनिक सम्पादन भी किया। वाराणसी में 5 अप्रैल 2008 को पक्षाघात से उनका देहान्त हो गया।
किज़िल

किज़िल (तूवी: Кызы́л, अंग्रेज़ी: Kyzyl) रूस के तूवा गणराज्य प्रांत की राजधानी है। तूवा साइबेरिया क्षेत्र में स्थित है और एशिया के महाद्वीप के ठीक बीच में (यानी भौगोलिक केंद्र) में होने के लिए मशहूर है। सन् २०१० में हुई जनगणना के अनुसार इसकी आबादी १.१ लाख थी।

विवरण

यह शहर येनिसेय नदी और माली येनिसेय नदी के संगम पर स्थित है (इस संगम के बाद नदी का नाम वेर्ख़्नी येनिसेय नदी हो जाता है)। किज़िल की स्थापना १९१४ में बेलोत्सार्स्क (Белоца́рск) के नाम से हुई थी, जो पहले १९१८ में बदलकर ख़ेम-बेल्दयिर (Хем-Белды́р) और फिर १९२६ में किज़िल रख दिया गया। तूवी भाषा और बहुत सी अन्य तुर्की भाषाओँ में 'किज़िल' शब्द का अर्थ 'लाल' (रंग) होता है।
तवायफ़

तवायफ़ मुगल काल के दौरान एक प्रकार की शाही वेश्या हुआ करती थी जो राजदरबारियों को खुश रखा करती थी। पुरानी बॉलीवुड की फिल्मों में तवायफों की बहुत प्रमुख भूमिका रही है।
अंग्रेज़

प्रवासी अंग्रेज़

कुछ समय पहले  से अंग्रेज़ लोग ग्रेट ब्रिटेन के अन्य भागों में और उत्तरी आयरलैण्ड में बसने लग गये लेकिन उनकी संख्या का अनुमान नहीं लगाया जा सकता क्योंकि ब्रितानी जनगणना में ऐतिहासिक रूप से इस तरह का ध्यान नहीं रखा जाता था। यद्यपि, जनगणना में लिखे जन्मस्थान के अनुसार स्कॉटलैण्ड की ८.०८% जनसंख्या, उत्तरी आयरलैण्ड की ३.६६% जनसंख्या और वेल्स की २०% जनसंख्या का जन्म इंग्लैण्ड में हुआ। इसी प्रकार आयरलैण्ड गणराज्य जातीयता की जानकारी संग्रहीत नहीं करता लेकिन वहाँ पर २००,००० से अधिक लोग ऐसे हैं जिनका जन्म इंग्लैण्ड और वेल्स में जन्मे थे।
इंग्लैण्ड उत्प्रवासी और जातीय वंशानुक्रम वाले समुदाय विश्वभर में पाये जाते हैं और कुछ स्थानों पर अधिक संख्या में निवास करते हैं। संयुक्त राज्य अमेरिका, कनाडा, ऑस्ट्रेलिया, दक्षिण अफ़्रीका और न्यूज़ीलैण्ड में पर्याप्त मात्रा में अंग्रेज़ वंशावली वाली जनसंख्या निवास करती है।
पाउंड (मुद्रा)

 पाउंड कुछ देशों की मुद्रा की इकाई है। इस शब्द की उत्पत्ति हुई ग्रेट ब्रिटेन में एक पाउंड (वजन) चाँदी से । 
शब्द पाउंड  (pound) लैटिन शब्द पोंडो (pondo) का अंग्रेज़ी अनुवः है, जिसका मतलब है "तराजू पर तोला गया" और रोमन साम्राज्य के खाते की इकाई थी।. ब्रिटिश पाउंड विकसित हुआ है रोमन लिब्रा से, इसलिए पाउंड (भार) की इकाई को अक्सर 'lb' लिखा जाता है।
मुद्रा का चिह्न £ है , हो L अक्षर को लिखने का एक तरीका था, और इसका मतलब होता था लिव्र या लीरा। ऐतिहासिक दृष्टि से, £1 के मूल्य के चाँदी के सिक्के  एक ट्रॉय पाउंड के वज़न के थे; अप्रैल 2011 में इतनी चाँदी £300 पाउंड स्टर्लिंग के बराबर थी।
आज, इस शब्द का उल्लेख कई मुद्राओं के लिए होता है (मुख्य रूप से ब्रिटिश और उससे संबंधित मुद्राएँ) और कई अप्रचलित मुद्राओं के लिए भी। उनमें से कुछ, जो भूतपूर्व इतालवी राज्यों में आधिकारिक थे, और जो उस्मानी साम्राज्य का हिस्सा थे, उन्हें अंगेज़ी में पाउंड कहा जाता है, लेकिन स्थानीय भाषाओं में उनका आधिकारिक नाम लीरा था।
अमन महल

अमन महल (डच : Vredespaleis) हेग, नीदरलैंड में आलमी अदालत का दफ़्तर है। यह सन 1913 में बनाया गया था।
सिद्ध चिकित्सा

सिद्ध चिकित्सा भारत के तमिलनाडु की एक पारम्परिक चिकित्सा पद्धति है। भारत में इसके अतिरिक्त आयुर्वेद और यूनानी चिकित्सा पद्धतियाँ भी प्रचलित हैं। ऐसा विश्वास किया जाता है कि उत्तर भारत में यह पद्धति ९ नाथों एवं ८४ सिद्धों द्वारा विकसित की गयी जबकि दक्षिण भारत में १८ सिद्धों (जिन्हें 'सिद्धर' कहते हैं) द्वारा विकसित की गयी। इन सिद्धों को यह ज्ञान शिव और पार्वती से प्राप्त हुआ। यह चिकित्सा पद्धति भारत की ही नहीं, विश्व की सर्वाधिक प्राचीन चिकित्सा-पद्धति मानी जा सकती है।

परिचय

सिद्ध काफी हद तक आयुर्वेद के समान है। इस पद्धति में रसायन का आयुर्विज्ञान तथा आल्‍केमी (रसायन विश्‍व) के सहायक विज्ञान के रूप में काफी विकास हुआ है। इसे औषध-निर्माण तथा मूल धातुओं के सोने में अंतरण में सहायक पाया गया। इसमें पौधों और खनिजों की काफी अधिक जानकारी थी और वे विज्ञान की लगभग सभी शाखाओं की जानकारी रखते थे।
सिद्ध प्रणाली के सिद्धांत और शिक्षा मौलिक और व्‍यावहारिक दोनों हैं। यह आयुर्वेद के समान ही है इसकी विशेषता आंतरिक रसायन है। इस प्रणाली के अनुसार मानव शरीर ब्रह्माण्‍ड की प्रतिकृति है (यथा पिण्डे तथा ब्रह्माण्डे) और इसी प्रकार से भोजन और औषधि भी, चाहे उनका उद्भव कहीं से भी हुआ हो। यह प्रणाली जीवन में उद्धार की परिकल्‍पना से जुड़ी हुई है। इस प्रणाली के प्रवर्तकों का मानना है कि औ‍षधि और मनन-चिंतन के द्वारा इस अवस्‍था को प्राप्‍त करना संभव है।
सिद्ध प्रणाली आकस्मिक मामलों को छोड़ कर सभी प्रकार के रोगों का इलाज करने में सक्षम है। सामान्‍य तौर पर यह प्रणाली त्‍वचा संबंधी सभी समस्‍याओं का उपचार करने में सक्षम हैं; विशेष कर सोरियासिस, यौन संचारित संक्रमण, मूत्र के रास्‍ते में संक्रमण, यकृत की बीमारी और गैस्‍ट्रो आंत के रास्‍ते के रोग, सामान्‍य डेबिलिटी, पोस्‍टपार्टम एनेमिया, डायरिया और गठिया (आथ्रॉइटिस) और एलर्जी विकार के अतिरिक्‍त सामान्‍य बुखार आदि।
स्टीव इरविन

विवाह और परिवार

इरविन के पिता बॉब इरविन वाइल्ड लाइफ एक्सपर्ट थे। उनकी मां लिन इरविन वन्यजीवों के पुरर्वास के लिए काम करती थी। उनके माता-पिता ने चिड़ियाघर खोला था। जहां मगरमच्छ और सांप रहा करते थे। वो बचपन से ही उनके साथ खेला करते थे। उनके पिता ने स्टीव को मगरमच्छ को पकड़ना सिखाया।

1992 में उनकी शादी अमेरिका की रहने वाली टेरी रेन्स से हुई. दोनों की मुलाकात 1991 में हुई, जब टेरी ऑस्ट्रेलिया घूमने आई थीं। दोनों की उस समय मुलाकात हुई और दोस्ती प्यार में बदल गई। दोनों ने 1992 में शादी कर ली. दोनों ही पशु प्रेमी थे।

सम्मान

१९९७  में, अपने पिता के साथ क्वींसलैंड के तट पर मछली पकड़ने की यात्रा पर, इरविन ने कछुए की एक नई प्रजाति की खोज की।  बाद में नई खोजी गई प्रजातियों के नामकरण का सम्मान दिया गया, उन्होंने अपने परिवार के नाम पर इरविन के कछुए ( एल्सया इरविनी ) का नाम रखा।   एक और नई खोज की ऑस्ट्रेलियाई पशु - हवा उगलने की एक प्रजाति भूमि घोंघा , क्रिकी स्टेवैर्विनि  , २००९  में इरविन के बाद नामित किया गया था
पाल एन्थनी सेमुएल्सन

पाल ए सेमुएल्सन (15 मई 191 से 13 दिसम्बर 2009) पहले अर्थशास्त्री ने जिन्होंने आर्थिक विवेचनाओं में गणितीय तथा भौतिकी सूत्रों का व्यापक प्रयोग किया। इस पद्धति का प्रमुख इस्तेमाल उन्होंने अर्थव्यवस्था के गतिमान तथा स्थैतिक संतुलनों के समेकन से वास्तविक संतुलन की स्थितियों के लिये गणितीय माडल प्रस्तुत करने में किया। इस प्रणाली ने सामान्य संतुलन सिद्धांत के विकास में बहुमूल्य योगदान दिया। ‘उपभोक्ता वरीयता सिद्धांत‘ में उनके द्वारा प्रस्तावित ‘प्रकट वरीयता सिद्धांत‘, कल्याण अर्थशास्त्र में किसी आर्थिक निर्णय के सामाजिक कल्याण पर प्रभाव को नापने के लिये दिये गये उनके ‘लिन्ढाल-सेमुएल्सन-बावेन स्थितियों के सिद्धांत‘, लोक वित्त के क्षेत्र में लोक तथा निजी वस्तुओं के आदर्श निर्धारण के लिये प्रस्तुत माडल और अंतर्राष्ट्रीय अर्थशास्त्र में उनके द्वारा विकसित दो ट्रेड माडल आधुनिक अर्थशास्त्र को दिये गये उनके तमाम अवदानों में सबसे उल्लेखनीय हैं। वह नोबल पुरस्कार पाने वाले पहले अमेरिकी अर्थशास्त्री थे 1970 में उन्हें सम्मानित करते हुए नोबेल पुरस्कार समिति ने कहा था कि, ‘‘सैमुएल्सन का सबसे बडा अवदान यही है कि उन्होंने अपने किसी भी अन्य समकालीन अर्थशास्त्री की तुलना में आर्थिक विज्ञान के सामान्य विवेचनात्मक एवं विश्लेशणात्मक स्तर के उन्नयन में अधिक योगदान दिया है। उन्होंने वस्तुतः आर्थिक सिद्धांत के एक बडे हिस्से का पुनर्लेखन किया है।‘‘
बुहाना

भारत के उत्तर-पश्चिमी राज्य राजस्थान के झुन्झुनू ज़िले की एक तहसील।
1989 सिनसिनाटी मास्टर्स

पुरुष एकल

बैड गिलबर्ट ने  स्टीफन एडबर्ग को 6-4, 2-6, 7-6 से हराया।
कमलेश्वर प्रसाद सक्सेना

कमलेश्वर प्रसाद सक्सेना  को भारत सरकार द्वारा सन २००६ में साहित्य एवं शिक्षा के क्षेत्र में पद्म भूषण से सम्मानित किया गया था। ये दिल्ली से हैं।
प्लाविका

प्लाविका या रक्त प्लाज्मा, रक्त का पीले रंग का तरल घटक है, जिसमें पूर्ण रक्त की रक्त कोशिकायें सामान्य रूप से निलंबित रहती हैं। यह कुल रक्त की मात्रा का लगभग 55% तक होता है। इसका अधिकतर अंश जल (90% आयतन अनुसार) होता है और इसमें प्रोटीन, शर्करा, थक्का जमाने वाले कारक, खनिज आयन, हार्मोन और कार्बन डाइऑक्साइड (प्लाविका उत्सर्जित उत्पादों के निष्कासन का प्रमुख माध्यम है) घुले रहते हैं। प्लाविका को रक्त से पृथक करने के लिए एक परखनली मे ताजा रक्त लेकर उसे सेंट्रीफ्यूज़ (अपकेंद्रिक) में तब तक घुमाना चाहिए जब तक रक्त कोशिकायें नली के तल मे बैठ न जायें, इसके बाद ऊपर बचे प्लाविका को उड़ेल कर अलग या तैयार कर लें। 
प्लाविका का घनत्व लगभग 1025 kg/m3, या 1.025 kg/l. होता है।
यदि प्लाविका से फाइब्रिनोजेन तथा अन्य थक्का जमाने वाले कारकों को निकाल दें तो बचा हुआ पदार्थ रक्त सीरम कहलाता है। (यानी, पूर्ण रक्त - रक्त कोशिकायें - थक्का जमाने वाले कारक)।
प्लाज़्माफेरेसिस एक चिकित्सीय उपचार है जिसमे प्लाविका का निष्कर्षण, उपचार और पुन:एकीकरण शामिल है। इसमें 1% प्रोटीन पाया जाता है जिसमें अमीनो एसिड  विटामिन फैटी एसिड ग्लूकोस nacl,fe,mg,na शामिल है यह एक निर्जीव है
सबसोलर प्वाइंट

ग्रह की सतह पर वह बिन्दु जहा सूर्य की किरने ग्रह की सतह को सेधे मार रहे हो या ग्रह की सतह का वह बिन्दु जो सूर्य के निकटतम हो, उसे सोलर पॉइंट कहा जाता है।
जब यह बिंदु हवाई के माध्य से होकर गुजरता है, तो यह लहानिना दोपहर के रूप में जाना जाता है।
गणेश प्रसाद श्रीवास्तव

शिक्षा और कैरियर

उन्होंने अपनी पीएचडी (डॉक्टोरल डिग्री)1957 में इलाहाबाद विश्वविद्यालय के प्रोफेसर कृष्णा जी के मार्गदर्शन में माइक्रोवेव प्रेशर ब्रोडेनिंग स्टडी में की। उन्होंने प्रो कृष्णा जी और डॉ प्रेम स्वरुप के साथ गैसो में माध्यम प्रेशर पर माइक्रोवेव अब्सॉर्प्शन पर भी अनुसन्धान किया जिसका कई अनुसन्धान प्रकाशनों में सराहना के साथ प्रकाशन हुआ।
डॉ गणेश ने 180 अनुसन्धान पत्र अंतराष्ट्रीय अनुसन्धान पत्रिकाओं में स्पेक्ट्रोस्कोपी, सेमीकंडक्टर भौतिक विज्ञान, मैग्नेटिस्म, क्वांटम इलेक्ट्रॉनिक्स, और माइक्रोवेव सुपरकंडक्टिविटी पर प्रकाशित किये। उन्होंने दिल्ली विश्वविद्यालय में एक बड़े माइक्रोवेव रिसर्च समूह की स्थापना भी की। उन्होंने भौतिक विज्ञान से अलग इलेक्ट्रॉनिक्स शिक्षा की नींव रखी और इलेक्ट्रॉनिक्स के शिक्षा कार्यक्रमों के भारतीय कॉलेज और विश्वविद्यालयों में शुरुआत के लिए एक महत्वपूर्ण भूमिका निभायी। वह दिल्ली विश्वविद्यालय के साउथ कैंपस में इलेक्ट्रॉनिक्स विज्ञान विभाग के पहले अध्यक्ष थे और अंतःविषय तथा एप्लाइड विज्ञान फैकल्टी के पहले डीन भी थे। 1974 में वो भौतिक विज्ञान के प्रोफेसर बने और 1980 में विभाग अध्यक्ष और फैकल्टी ऑफ़ साईन्स, दिल्ली विश्वविद्यालय के डीन भी बने। इसके अतिरिक्त उन्होंने दिल्ली विश्वविद्यालय के समकुलपति का भी कार्यभार संभाला। उन्होंने नोबेल पुरुस्कार विजेता प्रोफेसर गेरहार्ड हर्ज़बर्ग के साथ नेशनल रिसर्च कौंसिल ऑफ़ कनाडा में 1960 से 1962 तक माइक्रोवेव स्पेक्ट्रोस्कोपी में अग्रवर्ती अनुसन्धान भी किया। वह हाइड्रोजन बॉउंडेड अणुओं में घूर्णाकर ट्रांजीशन का निरिक्षण करने वाले पहले व्यक्ति थे।
इसके अलावा उन्होंने शेफील्ड विश्वविद्यालय, यूनाइटेड किंगडम ; क्वींसलैंड विश्वविद्यालय, ऑस्ट्रेलिया; पिएर्रे एंड मेरी क्यूरी विश्वविद्यालय, फ्रांस; और टोक्यो इंस्टिट्यूट ऑफ़ टेक्नोलॉजी , जापान में भी कार्य किया।
कान्ये वेस्ट

कान्ये वेस्ट (जन्म वि॰सं॰ २०३४ जेष्ठ २६) संयुक्त राज्य अमरीका के विश्वप्रसिद्ध महागायक एवं संगीतकार हैं। वे ब्रह्माण्ड के सर्वाधिक प्रशंसित संगीतकारों में से एक हैं। ३२,०००,०००० से अधिक एल्बमों और १००,०००,००० डिजिटल डाउनलोडों की बिक्री ने इन्हें इतिहास के सबसे सफल कलाकारों में से एक बना दिया है। अब तक वे कुल २१ ग्रैमी पुरस्कार जीत चुके हैं, जिसके चलते वे २१वीं सदी के सबसे अधिक सम्मानित कलाकार बन गए हैं।
गर्भाशय

गर्भाशय की मांसपेशिया

महिलाओं के गर्भाशय की मांसपेशियों को प्रकृति ने एक अद्भुत क्षमता प्रदान की है। इसका वितरण दो प्रकार से है। पहले वितरन के अनुसार लम्बी मांसपेशियां और दूसरे को घुमावदार मांसपेशियां कहते है। गर्भावस्था में गर्भाशय का विस्तरण तथा बच्चे के जन्म के समय लम्बी मांसपेशियां प्रमुख रूप से कार्य करती है। घुमावदार मांसपेशियां बच्चे के जन्म के बाद गर्भाशय को संकुचित तथा रक्त के बहाव को रोकने में प्रमुख भूमिका निभाती है।